**Ministru kabineta noteikumu projekta ”Darbības programmas "Izaugsme un nodarbinātība" 3.1.1. specifiskā atbalsta mērķa “Sekmēt mazo, vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.3. pasākuma “Atbalsts mazo, vidējo komersantu finansējuma piesaistei kapitāla tirgos” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2017.gada 21.marta rīkojuma Nr.126 “Par Finanšu sektora attīstības plānu 2017.–2019.gadam” 3.1.1.apakšpunktam un Ministru kabineta 2018.gada 4.decembra sēdē apstiprinātajam Finanšu ministrijas informatīvajam ziņojumam “ES atbalsta instrumenta izstrāde MVU finansējuma piesaistei kapitāla tirgos”, Ekonomikas ministrija ir sagatavojusi regulējuma projektu par atbalsta pasākuma finansējumu trīs gadu pilotprogrammai ar kopējo budžetu 2 miljoni *euro*.Plānotais spēkā stāšanas laiks atbilstoši normatīvajos aktos noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018. gada 4. decembra sēdes protokollēmuma (prot.Nr. 58; 35. §) 2.2. punkts, ar ko, izskatot Finanšu ministrijas (turpmāk – FM) sagatavoto informatīvo ziņojumu “ES fondu atbalsta instrumenta izstrāde MVU finansējuma piesaistei kapitāla tirgos” (TA-2409)[[1]](#footnote-2) (turpmāk – informatīvais ziņojums), tika uzdots Ekonomikas ministrijai (EM) sadarbībā ar FM līdz 2019. gada 15. decembrim iesniegt Ministru kabinetā specifiskā atbalsta mērķa īstenošanas noteikumus, projektu vērtēšanas kritērijus, kritēriju piemērošanas metodiku un sākotnējo novērtējumu, un iesniegt Ministru kabinetā specifiskā atbalsta mērķa īstenošanas noteikumus, izpildot ar Ministru kabineta 2017.gada 21.marta rīkojumu Nr.126 “Par Finanšu sektora attīstības plānu 2017.–2019.gadam” apstiprinātā Finanšu sektora attīstības plāna 2017.-2019.gadam 3.1.1.apakšpunktā noteikto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas kapitāla tirgus ir viens no vismazāk attīstītajiem kapitāla tirgiem Eiropas Savienībā (turpmāk – ES), kamēr Ziemeļvalstīs – viens no attīstītākajiem pasaulē. Šobrīd akciju tirgus lielums (tirgus kapitalizācija) attiecībā pret kopējo ekonomikas lielumu ir salīdzinoši mazs. **Latvijas tirgus kapitalizācija 2017.gadā sasniedza tikai 4,6%** no iekšzemes kopprodukta (turpmāk – IKP), kas ir būtiski zem ES vidējā rādītāja – 77,9%, savukārt kaimiņvalstīs Igaunijā un Lietuvā šie rādītāji ir attiecīgi 11,2% un 9,0%[[2]](#footnote-3). Tajā pašā laikā, 25% no Latvijas MVU norāda, ka būtu gatavi finansējuma piesaistei kapitāla tirgos, lai varētu sekmēt to izaugsmes iespējas[[3]](#footnote-4). Atbilstoši “Nasdaq Riga” sniegtajai informācijai, tiek prognozēts, ka nākamo 2-3 gadu laikā vismaz 10 uzņēmumi varētu kotēt akcijas biržā.Biržas “Nasdaq Riga” Baltijas Oficiālajā sarakstā šobrīd ir iekļautas tikai četru Latvijas uzņēmumu akcijas un vēl trīs uzņēmumu akcijas tiek tirgotas Baltijas Alternatīvajā tirgū *First North*. Salīdzinājumam, Baltijas Oficiālajā sarakstā ir iekļautas 15 Igaunijas un 13 Lietuvas uzņēmumu akcijas.Finanšu ministrija informatīvajā ziņojumā atsaucās uz 2018.gada 30.jūlija Eiropas Rekonstrukcijas un attīstības bankas (turpmāk – ERAF) konceptuālo ziņojumu “ES Struktūrfondu atbalsta instrumenta izstrāde Mazo un vidējo uzņēmumu (turpmāk – MVU) finansējuma piesaistei kapitāla tirgos” (turpmāk – projekta konceptuālais ziņojums)[[4]](#footnote-5) konceptuālo ziņojumu[[5]](#footnote-6), kurā tiek identificēti vairāki iemesli, kas kavē strauji augošu uzņēmumu kotāciju biržā:1) **Augstas izmaksas**, lai uzsāktu akciju kotēšanu biržā. Zemais pieprasījums un ierobežotā pieredze konsultāciju tirgū sadārdzina sagatavošanos sākotnējam publiskajam piedāvājumam (turpmāk starptautiskais saīsinājums - “IPO”). Konceptuālajā ziņojumā analizētas akciju un parādu vērtspapīru emisijas nepieciešamās izmaksas - uzņēmumu padziļināto izpētes (*Due diligence*), prospekta sagatavošanas, juridiskās un finanšu konsultāciju izmaksas kopumā var sastādīt līdz pat 300 000 EUR[[6]](#footnote-7), kas ir augstas izmaksas maziem un vidējiem uzņēmumiem un ir viens no iemesliem, kāpēc MVU ir salīdzinoši neliela interese par finansējuma piesaisti kapitāla tirgos. Turklāt jāņem vērā, ka vienmēr pastāv IPO neizdošanās risks nelabvēlīgas tirgus situācijas vai citu apstākļu dēļ.2) **Zema tirgus likviditāte**. Latvijas kapitāla tirgum ir raksturīga zema tirgus likviditāte, kas rada negatīvu “apburto loku”, jo samazina lielākiem investoriem iespējas realizēt akcijas otrreizējā tirgū. Likviditātes trūkums attur arī riska kapitāla uzņēmumus apsvērt kotāciju biržā kā potenciālu izejas stratēģiju.3) **Nepietiekamas zināšanas par ieguvumiem no uzņēmumu kotācijas biržā** un vispārējs akciju tirdzniecības kultūras trūkums. OECD ziņojumā ir norādīts, ka uzņēmumus no kotācijas biržā attur ne tikai augstas kotācijas izmaksas un regulatīvais slogs, bet arī vispārējo zināšanu par kapitāla tirgiem trūkums, akciju tirdzniecības kultūras un atbilstošas korporatīvās pārvaldības trūkums.**Atbalsta instrumenta dizains**Atbalsts plānots komersantiem, kas atbilstoši 2014. gada 17. jūnija Komisijas regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Komisijas regula Nr. 651/2014) 1. pielikumam atbilst **mazā un vidējā uzņēmuma statusam** (Darbinieku skaits līdz 250, apgrozījums nepārsniedz 50 milj. EUR un bilances vērtība nepārsniedz 43. milj. EUR un ar saimniecisko darbību atbalstāmajā nozarē nodarbojas vismaz trīs gadus)[[7]](#footnote-8). Diskusijās ar iesaistītajām pusēm tika diskutēts par iespēju ieviest papildu kritērijus un atbalstīt tādus komersantus, kuri kapitāla tirgos plāno piesaistīt vismaz 1-2 miljonus *euro* un kuru ikgadējais apgrozījums pārsniedz 2 milj. *euro* gadā, pamatojoties uz 2018. gada datiem par uzņēmumiem, kas iekļauti *First North* sarakstā, un to vidējais apgrozījums sastāda 4,4, milj. *euro.* Tajā pašā laikā, liela daļa sarakstā ietverto uzņēmumu (39%) ikgadējais apgrozījums nepārsniedz 2 miljonus *euro[[8]](#footnote-9).* Ņemot vērā, ka minētā atbalsta programma 2014. – 2020.gada ES struktūrfondu plānošanas perioda ietvaros plānota kā pilotprojekts, lai neierobežotu komersantu iespējas pieteikties atbalstam, projektu vērtēšanas kritērijos šādi nosacījumi netika ietverti.Tādejādi atbalsta programma paredz, ka **atbalstāmas būs mazās un vidējās komercsabiedrības, Latvijā reģistrētas sabiedrības ar ierobežotu atbildību (turpmāk – SIA) vai akciju sabiedrības (turpmāk – AS)** un atbilst noteikumu projektā noteiktajiem kritērijiem (skat. projekta vērtēšanas kritērijus).Pasākuma ietvaros netiek sniegts finansējums projekta iesniedzējiem, kas darbojas Komisijas regulas Nr. 651/2014 1.panta 3.punktā minētajās komercdarbības nozarēs. Tāpat atbalstam nevarēs kvalificēties uzņēmumi, kas atbilstoši Komisijas regulai Nr. 651/2014 atbilst grūtībās nonākuša komersanta definīcijai. Ņemot vērā, ka pēdējo gadu laikā attīstās ne vien akciju tirgus, bet arī parāda vērtspapīru tirgus, par ko liecina pieaugošais parāda vērstpapīru emitentu skaits, pasākums paredz **nodrošināt atbalstu gan akciju, gan parāda vērstpapīru (obligāciju) emisijai**. Pasākuma ietvaros atbalsta saņēmējiem ir jānodrošina sekmīga akciju iekļaušana AS “**Nasdaq Riga” Baltijas Regulētajā tirgū** (Baltijas Oficiālajā sarakstā vai Baltijas Otrajā sarakstā) **vai Baltijas Alternatīvajā tirgū “First North”** (*First North* Baltijas akciju saraksts) vai sekmīga parāda vērtspapīru iekļaušana AS “Nasdaq Riga” Baltijas Regulētajā tirgū – Baltijas parāda vērtspapīru sarakstā (Korporatīvie Parāda vērtspapīri) vai Alternatīvajā tirgū “First North” (*First North* Baltijas parāda vērtspapīru saraksts).Par **sekmīgu akciju emisiju uzskata akciju emisiju vismaz 500 000 *euro* apmērā**, kas iekļauta jebkura AS “Nasdaq Riga” regulētā tirgus akciju sarakstā pēc projekta iesniedzēja izvēles, ja attiecīgā akciju iekļaušana regulētajā tirgū notiek ne vēlāk kā divu gadu laikā no sadarbības iestādes līguma par pasākuma darbību īstenošanu noslēgšanas. Par **sekmīgu parāda vērtspapīru emisiju uzskata emisiju bez minimālā kvantitatīvā sliekšņa** iekļaušanu jebkura AS “Nasdaq Riga” regulētā tirgus parāda vērtspapīru sarakstā pēc projekta iesniedzēja izvēles, ja attiecīgo parāda vērtspapīru iekļaušana regulētajā tirgū notiek ne vēlāk kā divu gadu laikā no sadarbības iestādes līguma par pasākuma darbību īstenošanu noslēgšanas.Pasākuma ietvaros plānots akciju emisijas gadījumā atbalstāmi šādi tirdzniecības vietas iekļaušanas veidi: **sākotnējais publiskais piedāvājums** (*initial public offering jeb IPO*), **privātā izvietošana**, **otrreizējs publiskais piedāvājums** (*secondary public offering jeb SPO),* **turpmākais publiskais piedāvājums** (*follow-on public offering jeb FPO*), kā arī **akciju iekļaušana tirdzniecības vietā bez publiskā piedāvājuma** (*technical listing)*[[9]](#footnote-10) kopā ar otrreizēju publisku piedāvājumu. Pasākuma ietvaros atbilstoši Komisijas regulas Nr. 651/2014. 18. panta 3. punktam[[10]](#footnote-11) ir **attiecināmas** šādas finansējuma saņēmējam sniegto ārējo konsultantu pakalpojumu **izmaksas akciju vai parāda vērtspapīru iekļaušanai tirdzniecības vietā**: * kapitāla piesaistīšanas (emisijas organizētāja pakalpojumu) izmaksas,
* emisijas prospekta (vai reģistrācijas dokumenta, vērtspapīru apraksta un kopsavilkuma, ja emisijas prospekts sastāv no atsevišķiem dokumentiem), piedāvājuma dokumenta vai uzņēmuma apraksta sagatavošanas, apstiprināšanas un publicēšanas izdevumi,
* padziļinātās izpētes (*Due diligence*) un ar to saistītās izpētes izdevumi,
* Alternatīvā tirgus “First North” sertificētā konsultanta piesaistes un pakalpojumu izmaksas līdz vērtspapīru iekļaušanai Alternatīvajā tirgū “First North”,
* jebkuras juridiskās, finanšu, nodokļu, auditoru, sertificētu konsultantu konsultāciju izmaksas saistībā, kas atbilst Komisijas regulas Nr. 651/2014 18. panta 4. punktam.

Pasākuma ietvaros nav attiecināmas izmaksas par jebkura **regulētā tirgus** (AS “Nasdaq Riga” / Nasdaq centrālā vērtspapīru depozitārija *Societas Europaea* (turpmāk – Nasdaq CSD SE) **emitentiem piemērojamām maksām,** pievienošanās un gada maksām, maksām par AS “Nasdaq Riga” / Nasdaq CSD SE pakalpojumiem un citas regulārās maksas saistībā ar kotāciju un tirdzniecību), **ar iekļaušanu regulētajā tirgū nesaistītām izmaksām** un **regulāriem maksājumiem ikdienas komercdarbības ietvaro**s. Tāpat nav attiecināmas projekta iesniedzēja **iekšējās pārveides izmaksas**, kas nav tieši saistītas ar iekļaušanu regulētajā tirgū un nepieciešamas šim mērķim (piemēram, izmaiņas finansējuma saņēmēja iekšējā organizatoriskajā struktūrā – nodaļu, departamentu u.tml. struktūrā) un izmaksas, par kurām nav iesniegti finanšu līdzekļu izlietojumu apliecinošie dokumenti.Vienam projekta iesniedzējam maksimālais finansējums ir **100 000** ***euro* viena akciju emisijas iesnieguma gadījumā *un* 20 000** ***euro* viena parādu vērtspapīru emisijas iesnieguma gadījumā**, **maksimālajai atbalsta intensitātei nepārsniedzot 50%** no pasākumam attiecināmajām izmaksām.Pasākuma ietvaros **atbalsts tiek piešķirts** **tikai pēc sekmīgas akciju vai parāda vērstpapīru iekļaušanās tirdzniecības vietā** – proti, uzņēmums vispirms iesniedz pieteikuma dokumentāciju sadarbības iestādei – Centrālajai un finanšu līgumu aģentūrai (turpmāk – CFLA) – un atbalsts tiek izmaksāts tikai pēc sekmīgas iekļaušanās tirdzniecības vietā ar mērķi nodrošināt atbalsta saņēmēju motivāciju sagatavot pēc iespējas kvalitatīvu projektu iesniegšanu. Atbilstoši programmas uzbūvei, atbalsta piešķiršanas brīdis ir līguma noslēgšana ar CFLA.Finansējuma saņēmējs zaudē tiesības uz finansējumu, ja nesasniedz mērķus, kuriem finansējums piešķirts, **neuzsāk pasākuma darbības gada laikā**[[11]](#footnote-12) **no finansējuma piešķiršanas** **brīža** **vai nepilda** noteikumu projektā vai **līgumā** ar sadarbības iestādi par pasākuma darbību īstenošanu **noteiktos pienākumus**. Akciju emisijas atbalstāmo darbību ietvaros finansējuma saņēmējs iesniedz sadarbības iestādei (CFLA) Finanšu un kapitāla tirgus komisijas apstiprinātu emisijas prospektu (vai reģistrācijas dokumentu, vērtspapīru aprakstu un kopsavilkumu, ja emisijas prospekts sastāv no atsevišķiem dokumentiem), prospektu (vai reģistrācijas dokumentu, vērtspapīru aprakstu un kopsavilkumu, ja prospekts sastāv no atsevišķiem dokumentiem), piedāvājuma dokumentu, vai AS “Nasdaq Riga” apstiprinātu uzņēmuma aprakstu (ja saskaņā ar Finanšu instrumentu tirgus likuma 16.pantu finansējuma saņēmējam nav pienākums sagatavot emisijas prospektu, prospektu vai piedāvājuma dokumentu) viena gada laikā no sadarbības iestādes līguma par pasākuma darbību īstenošanu noslēgšanas vai parāda vērtspapīru emisijas atbalstāmo darbību ietvaros finansējuma saņēmējs neiesniedz sadarbības iestādei Finanšu un kapitāla tirgus komisijas apstiprinātu emisijas prospektu (vai pamatprospektu, ja tas sagatavots emisijas prospekta vietā) vai piedāvājuma dokumentu (ja finansējuma saņēmējam tas jāgatavo un jāpublicē saskaņā ar Finanšu instrumentu tirgus likumu), vai AS “Nasdaq Riga” apstiprinātu uzņēmuma aprakstu vai vērtspapīru aprakstu (ja saskaņā ar Finanšu instrumentu tirgus likumu 16.pantu finansējuma saņēmējam nav pienākums sagatavot emisijas prospektu (pamatprospektu) vai piedāvājuma dokumentu) viena gada laikā no sadarbības iestādes līguma par pasākuma darbību īstenošanu noslēgšanas atbilstoši komersanta iesniegtajam darbības plānam un tā izpildes laika grafikam.**Sasniedzamie rezultāti**Trīs gadu pilotprojekta ietvaros no **2020. līdz 2023.gadam pasākuma ietvaros pieejamais finansējums, kas finansēts no ERAF, ir 2 milj. EUR**, no kuriem **1.5 milj. EUR tiktu novirzīti akciju emisijas atbalstam**, savukārt 0**.5 milj. EUR būtu novirzāmi parādu vērstpapīru emisijas atbalstam.** Ņemot vērā snieguma ietvara nosacījumu izpildi darbības programmas ietvaros 3. prioritārajā virzienā, Ekonomikas ministrijai, atbilstoši Ministru kabineta 2019. gada 23. aprīļa sēdē nolemtajam (Prot. Nr. 21, 23.§, TA-412, Informatīvais ziņojums “Par Kohēzijas politikas Eiropas Savienības fondu investīciju aktualitātēm līdz 2018.gada 31.decembrim un 2019.gada februāra ikmēneša operatīvā informācija”), līdz 2019. gada 1. jūlijam ir jāiesniedz FM priekšlikums par prioritāro virzienu attiecīgo fondu snieguma rezerves finansējuma izmantošanu, t.sk., par plānoto 3.1.1.3.pasākumam nepieciešamo finansējumu.Pasākuma ietvaros tiek plānots sasniegt šādus rezultatīvos rādītājus – privātais piesaistītais finansējums uz **2023.gada 31.decembri ir ne mazāks kā 9 500 000 *euro*** (ieskaita uzņēmuma līdzfinansējumu un tirdzniecības vietā piesaistīto privāto finansējumu), kā arī pasākuma ietvaros **atbalstīto komersantu skaits ir 40 komersanti**, tostarp 15 komersanti ir saņēmuši finansējumu akciju emisijai un 25 komersanti ir saņēmuši finansējumu parāda vērtspapīru emisijai.Pasākuma ietvaros tiek sniegts ieguldījums rādītājā “mazo un vidējo komersantu (MVK) skaits uz 1000 iedzīvotājiem” un rādītājā “mazo un vidējo komersantu (MVK) produktivitāte uz vienu nodarbināto”.**Projektu atlases norise**Pasākuma atlases īstenošanas veids ir atklāta projektu iesniegumu atlase, ko CFLA organizē katru mēnesi (t.i., vērtējot attiecīgajā mēnesī iesniegtos projektus) līdz brīdim, kad tiek nokontraktēts viss pasākumam pieejamais finansējums. Gadījumā, ja projekts tiek noraidīts, tas pats projekta iesniedzējs var uzlabot savu projektu un to kā jaunu projektu iesniegt CFLA vērtēšanai.Lai nodrošinātu, ka pasākumā pieejamais finansējums tiek piešķirts pēc iespējas gatavākiem projektiem ar augstāku sekmības potenciālu tirdzniecības vietā, projektu vērtēšanas laikā tiek piesaistīts tirdzniecības vietas eksperts, kā arī var tikt lūgts atsevišķs tirdzniecības vietas atzinums par konkrētā uzņēma gatavību dalībai tirdzniecības vietā. |
| 3. | Projekta izstrādē iesaistītās institūcijas un publiskās personas kapitālsabiedrības | Ekonomikas ministrija, Finanšu ministrija un CFLA,  |
| 4. | Cita informācija | Nav  |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti mazie un vidējie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Ar tiesisko regulējumu mazajiem un vidējiem komersantiem tiek radīti labvēlīgi apstākļi ārējā finansējuma piesaistīšanai komercdarbības attīstīšanai, paplašināšanai, jaunu produktu vai pakalpojumu piedāvāšanai, izmantojot biržas pakalpojumus, līdz ar to kopējā ietekme uz tautsaimniecību ir vērtējama kā pozitīva, jo pārdot komersanta akcijas biržā var tikai tāds komersants, kura dzīvotspēja ir pamatota un tās attīstības prognozes liecina par izaugsmi.Ar tiesisko regulējumu netiek noteikti papildus pienākumi.  |
| 3. | Administratīvo izmaksu monetārs novērtējums | CFLA vadības izmaksas tiks finansētas atbilstoši sabiedrības CFLA programmu pārvaldības izmaksu attiecināšanas metodikai. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Noteikumu projektu tiks ieviestas prasības šādiem Eiropas Savienības tiesību aktiem: * Komisijas 2014.gada 17.jūnija regulas Nr. 651/2014, ar kuru noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu;
* Eiropas Parlamenta un Padomes 2013.gada 17.decembris regulas Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija regulas Nr. 651/2014, ar kuru noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Regula Nr. 651/2014);Eiropas Parlamenta un Padomes 2013.gada 17.decembris regulas Nr. 1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr.1080/2006 (Regula Nr. 651/2014). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 651/2014 I pielikums | 2. punkts | Ieviests pilnībā | Neparedz stingrākas prasības |
| Regulas Nr. 651/2014 1. panta 4. punkta a) apakšpunkts | 13. punkts | Ieviests pilnībā | Neparedz stingrākas prasības |
| Regulas Nr. 651/2014 2. panta 18. punkts | 13. punkts | Ieviests pilnībā | Neparedz stingrākas prasības |
| Regulas Nr.651/2014 1. panta 2. punkts un 3. punkts | 13. punkts | Ieviests pilnībā | Neparedz stingrākas prasības |
| Regulas Nr. 651/2014 2. panta 23. punkts | 14. punkts | Ieviests pilnībā | Neparedz stingrākas prasības |
| Regulas Nr. 651/2014 6. pants  | 14. punkts | Ieviests pilnībā | Neparedz stingrākas prasības |
| Regulas Nr. 651/2014 9. panta 1. un 4. punkts | 30. punkts | Ieviests pilnībā | Neparedz stingrākas prasības |
| Regulas Nr. 651/2014 12. panta 1. punkts | 29. punkts | Ieviests pilnībā | Neparedz stingrākas prasības |
| Regulas Nr. 651/2014 18. pants  | 20. punkts | Ieviests pilnībā | Neparedz stingrākas prasības |
| Regulas Nr. 651/2014 18. panta 4. punkts | 16. punkts | Ieviests pilnībā | Neparedz stingrākas prasības |
| Regulas Nr. 651/2014 21. pants | 31. punkts | Ieviests pilnībā | Neparedz stingrākas prasības |
| Regulas Nr. 1301/2013 3. panta 3. punkts | 13. punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2019. gada 30. aprīlī ievietots Ekonomikas ministrijas tīmekļa vietnē: <https://em.gov.lv/lv/par_ministriju/sabiedribas_lidzdaliba/diskusiju_dokumenti/> unMinistru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti>Termiņš līdzdalībai tika noteikts līdz 2019. gada 16. maijam. |
| 2. | Sabiedrības līdzdalība projekta izstrādē | Informācija par noteikumu projektu 2019. gada 30. aprīlī tika ievietota Ekonomikas ministrijas tīmekļa vietnē <https://www.em.gov.lv/lv/par_ministriju/sabiedribas_lidzdaliba/diskusiju_dokumenti/> unMinistru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības pārstāvju priekšlikumi vai iebildumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde un CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Nav plānota jaunu institūciju izveide, esošu institūciju likvidācija vai reorganizācija.Ministru kabineta noteikumu projekta izpilde tiks nodrošināta Ekonomikas ministrijas un CFLA esošo funkciju un cilvēkresursu ietvaros. |
| 3. | Cita informācija | Nav |

Iesniedzējs:

Ekonomikas ministrs R.Nemiro

Vīza:

Valsts sekretārs Ē.Eglītis

Evita Valgača, 67013298

Evita.Valgaca@em.gov.lv

1. <http://tap.mk.gov.lv/doc/2018_12/FMzin_081118_MVUkotacija.2409.DOCX> [↑](#footnote-ref-2)
2. CEIC data, <https://www.ceicdata.com> [↑](#footnote-ref-3)
3. European Commission, 2017. Survey on the access to finance of enterprises (SAFE), <https://ec.europa.eu/docsroom/documents/26641> [↑](#footnote-ref-4)
4. Projekta konceptuālā ziņojuma izstrādātājs - Mattig Management Partners GmbH, SIA CE Services, zvērinātu advokātu birojs “Eversheds Sutherland Bitāns” [↑](#footnote-ref-5)
5. “Design Report: Structural Fund Based SME Equity Support Instrument” prepared by Mattig Management Partners GmbH, SIA CE Services and Eversheds Sutherland Bitāns law firm, Riga and Vienna, July 2018 (angļu val.) [↑](#footnote-ref-6)
6. Projekta Konceptuālā ziņojuma 11.lpp (2.3. sadaļa) [↑](#footnote-ref-7)
7. Komisijas Ieteikums 2003/361/EK, kas publicēts. Eiropas Savienības Oficiālajā Vēstnesī 2003. gada 20. maijā (OV L 124, 20.5.2003) <http://eur-lex.europa.eu/legal-content/EN/TXT/?uri=CELEX:32003H0361> [↑](#footnote-ref-8)
8. Projekta Konceptuālā ziņojuma 5.lpp [↑](#footnote-ref-9)
9. Projekta Konceptuālā ziņojuma 7.lpp [↑](#footnote-ref-10)
10. Projekta Konceptuālā ziņojuma 20-24.lpp (3.2. sadaļa) [↑](#footnote-ref-11)
11. Detalizēts saraksts ar nepieciešamajām darbībām kas saistītas ar uzņēmuma struktūras izmaiņām uz SIA vai AS, prospektu sagatavošanas nepieciešamību, izmaksām un ilgumu, kas izriet no nacionālās un ES likumdošanas, detalizēti analizētas Konceptuālā ziņojuma 3.4.sadaļā [↑](#footnote-ref-12)